Երեխայի ծնվելուց մի քանի ժամ հետո դուք հավելյալ օգնության կարիք կունենաք հատկապես եթե կեսարյանով եք ունեցել: Ճշտեք արդյոք երեխայի հայրը կամ մեկ ուրիշը կարող է մնալ ձեր և երեխայի հետ նույն սենյակում և օգնել բարձրացնել երեխային, փոխել կերակրելու դիրքը, փոխել տակդիրները և այլն: Ինքներդ կզարմանաք, թե որքան արագ ոտքի կկանգնեք կեսարյանից հետո, սակայն որոշ ժամանակ դժվարությամբ կշարժվեք: Մի նեղվեք ինչ որ մեկից օգնություն խնդրելուց, քանի որ ճիշտ կերակրել սկսելը կհեշտացնի կերակրելը հետագայում և կօգնի խուսափել կրծքերի կոշտությունից: